# Inimeseks kõlbmatu

**„Inimeseks kõlbmatu”** (inglise keeles „No Longer Human”; jaapani keeles 人間失格) on Jaapani kirjaniku Osamu Dazai poolautobiograafiline romaan, mis ilmus 1948. aastal. Raamatu tõlkis esimesena inglise keelde Donald Keene 1958. aastal. Raamat käsitleb erinevaid vaimse tervisega seotud probleeme, sealhulgas depressioon, dissotsiatsioon ja alkoholisõltuvus. Samuti kujutab teos ühiskonnast võõrdumist ja enesetapumõtteid. „Inimeseks kõlbmatu” oli Osamu Dazai viimane teos ja seda peetakse Jaapani autobiograafilise kirjanduse ehk shishosetsu („mina-romaani”) silmapaistvamaks näiteks.

## SÜŽEE

Teos räägib loo poisist, kellel on raske kohaneda inimkonnale omaste sotsiaalsete normidega. See tekitab temas juba noorelt hirmu inimeste ees paneb ta arvama, et ta ei olegi inimene. Raamatu moodustavad peategelase, Oba Yozo, kolm mahajäetud märkmiku. Märkmikud jutustavad kronoloogilises järjekorras Oba Yozo elust. Teose proloogis ja epiloogis esineb nimetu jutustaja, kes saab märkmikud enda kätte ühise tuttava kaudu 10 aastat peale nende kirjutamist..

## ESIMENE MÄRKMIK

Esimeses märkmikus meenutab Oba Yozo oma lapsepõlve. Kuigi Oba oli pärit rikkast ja hoolivast perest, ei suutnud ta elust rõõmu tunda. Ta meenutab, kuidas inimesed, nende käitumine ja maailmavaated tekitasid temas segadust, sealhulgas ka tema enda pere. Selleks, et maailmaga hakkama saada ja inimestele mitte pettumust valmistada, otsustas ta olla veiderdaja, jättes endast lõbusa ja ulaka lapse mulje. Oba ei mõistnud teisi inimesi, kuid andis endast siiski parima, et ühiskonda sulanduda. Ta oli koolis heade tulemustega õpilane ja lõbustas teisi, kartes neile pahameelt tekitada. Märkmiku lõpus tuletab Oba meelde kuidas teenija, kes oli tema vanemate heaks töötanud oli teda vägistanud. Oba meenutab, kuidas ta sellest kellelegi ei rääkinud, kuna ta ei usaldanud ühtegi inimest ega näinud selles mõtet.

## TEINE MÄRKMIK

Teises märkmikus leiab Oba endale gümnaasiumis inimese kellega suhelda, Takeichi. Takeichi näeb läbi Oba rõõmsast ja ulakast maskist ning Oba hoiab teda lähedal, et tema saladus päevavalgele ei ilmuks. Takeichi tutvustas Obale kunsti, näidates talle üht Van Goghi maali, mis äratas temas huvi maalimise vastu. Oba hakkab ka ise kunstiga tegelema, kuigi see ei paku talle sügavamat rahuldust. Pärast gümnaasiumi lõppu asus Oba Tokyosse ja jätkas õpinguid ülikoolis. Otsust mõjutas Horiki, kunstnik keda Oba kohtas ühes maalimistunnis. Tokyosse jõudes hakkas Oba rutiinselt alkoholi ja nikotiini tarbima. Samuti hakkab ta käima läbi prostituutidega ning võtab osa kommunistliku rühmituse kohtumistest, kuigi ei olnud sellega aktiivselt seotud. Ühel õhtul pärast aja veetmist Tsunekoga, ühe prostituudist abielunaisega, üritab Oba koos temaga sooritada topeltenesetappu, jaapani keeles tuntud kui shinju. Tsuneko ja Oba otsustasid end uputada hüpates Kamakura merre. Tsuneko sureb aga Oba jääb ellu, mis süvendab temas tugevat süütunnet.

## KOLMAS MÄRKMIK

Kolmas märkmik jaguneb kaheks osaks. Esimeses osas halveneb Oba elu tema otsuste tõttu. Ta visatakse ülikoolist välja ja Hirame, üks peretuttav, võtab ta enda hoole alla. Oba kohtab sellel ajal Shizukot, üksik ema, kes võtab Oba enda juurde peale tema enesetapukatset ja üritab temaga suhet luua. Koolisõbra, Horiki, tõttu hakkab Oba uuesti alkoholi tarbima ja tema hirm inimeste ees süveneb. Seetõttu jätab ta Shizuko maha. Oba kohtab Yoshikot, noort tütarlast, kes tahab, et ta alkoholi joomise lõpetaks. Kolmanda märkmiku teises osas suunab Horiki Oba alkoholi juurde tagasi. Oba saab teada, et Yoshikot vägistati samal ajal, kui ta Horikiga aega veetis. See sündmus viib Oba teise enesetapukatseni, milles ta üritab uinutite abil üledoosida. Oba jääb ellu ja peale haiglast vabanemist tekib tal morfiini sõltuvus. Ta üritab veel kolmandat korda ennast ära tappa, kuid seegi katse ebaõnnestub ning Hirame ja Horiki toimetavad Oba vaimuhaiglasse. Kui Oba haiglast välja kirjutatakse, asub ta oma venna abiga elama isoleeritud asukohas. Raamatu lõpus kommenteerib Oba, et ta pole õnnelik ega õnnetu.

## Autorist

Osamu Dazai (sünninimega Shūji Tsushima, 津島 修治; 19. juuni 1909 – 13. juuni 1948) oli kuulus Jaapani kirjanik. Tema raamatuid peetakse poolautobiograafilisteks, kuna ta kirjutas teoseid oma elukogemusest lähtudes. „Inimeseks kõlbmatu” oli Osamu Dazai kolmas ja viimane teos enne tema surma. Ta sooritas koos oma naise, Tomie Mamazakiga 29-aastaselt topeltenesetapu ja uppus Tama jõkke.

## Viited